# A black text on a white background Description automatically generatedA logo with a blue and gold design Description automatically generated

CYF CAJE Wales/WPF/2025/0035

CYMERADWYWYD 20/08/2025

# TEITL Y SWYDD Gweithiwr Cymorth Nyrsio Cymru (Babanod, Plant a Phobl Ifanc)

# BAND 3

|  |  |  |
| --- | --- | --- |
| Crynodeb o’r Swydd | | |
| * Yn gweithio fel rhan o'r tîm amlddisgyblaethol sy'n darparu gofal i blant neu bobl ifanc gyda chefnogaeth a goruchwyliaeth gan weithiwr gofal iechyd proffesiynol cofrestredig * Ymgymryd â gweithgareddau gofal personol a dyletswyddau gofal clinigol gydag ychydig iawn o gymorth a goruchwyliaeth fel y'u dirprwyir gan weithiwr gofal iechyd proffesiynol cofrestredig yn unol â Chanllawiau Dirprwyo Cymru Gyfan Addysg a Gwella Iechyd Cymru (AaGIC) * Sicrhau bod y gweithiwr gofal iechyd proffesiynol cofrestredig yn cael yr wybodaeth ddiweddaraf am gyflwr a chynnydd y claf/cleient yn rheolaidd * Yn hyrwyddo ac yn cynnal amgylchedd iach, diogel a sicr i blant, pobl ifanc a'u teuluoedd * Sicrhau bod yr amgylchedd gwaith yn ddiogel a hylan a bod polisïau a phrosesau atal a rheoli heintiau yn cael eu dilyn * Cyfrannu at addysgu a goruchwylio myfyrwyr a staff iau * Cyflawni’r rôl yn unol â Gwerthoedd y Bwrdd Iechyd/Ymddiriedolaeth a Chod Ymddygiad ar gyfer Gweithwyr Cymorth Gofal Iechyd yng Nghymru | | |
| Yn gyfrifol i’r | | |
| Yn gyfrifol o ran adrodd i’r: | Yn atebol i’r: | Yn atebol yn broffesiynol i’r: |
| Cyfrifoldebau a Dyletswyddau | | |
| **Cynllunio a Dylunio**  Cynllunio a blaenoriaethu eich llwyth gwaith dirprwyedig eich hun gan sicrhau bod tasgau'n cael eu cwblhau'n effeithlon, yn ddiogel ac yn effeithiol, gan ddefnyddio eich menter i flaenoriaethu'r gwaith ar sail anghenion cleifion ac addasu i sicrhau bod argyfyngau a thasgau blaenoriaeth yn cael eu cwblhau i derfynau amser.  Gweithio o fewn gweithdrefnau sefydledig wrth ddarparu gofal; ac o dan oruchwyliaeth gweithiwr gofal iechyd proffesiynol cofrestredig.  **Clinigol**  Ymgymryd â gofal yn unol â chyfarwyddyd y gweithiwr gofal iechyd proffesiynol cofrestredig, gan ddilyn cynlluniau gofal y cytunwyd arnynt, a darparu gwybodaeth i'r gweithiwr gofal iechyd proffesiynol cofrestredig a fydd yn monitro ac yn diwygio’r cynlluniau gofal.  Ar gyfer babanod, plant a phobl ifanc sy'n methu â rhoi cydsyniad ar sail gwybodaeth, bydd gofyn ceisio cydsyniad ar sail gwybodaeth cyn iddynt gael gofal gan riant/rhieni, neu oedolyn addas sydd â chyfrifoldeb rhiant, sy’n deall y camau gweithredu sy'n ofynnol eu dilyn os gwrthodir gofal.  Ymgymryd â safonau uchel o reoli atal heintiau yn y lleoliad gofal iechyd, trwy arferion hylendid dwylo effeithiol, cynnal amgylchedd glân a glanhau offer.  Darparu gofal personol i fabanod, plant a phobl ifanc, gan gynnwys defnyddio'r gawod neu'r bath, cyfleusterau golchi, gwisgo, cefnogi cleifion i ddiwallu eu hanghenion hylendid y geg, cael mynediad at doiledau a'u defnyddio, casglu a gwaredu gwastraff corfforol, gan sicrhau bod preifatrwydd, urddas a diogelwch yn cael eu cynnal. Gall hyn olygu defnyddio teclynnau codi, cadeiriau olwyn neu gymhorthion symudedd eraill.  Cefnogi rhieni/gofalwyr yn eu dull dewisol o fwydo babanod gan roi gwybod am unrhyw bryderon mewn perthynas â bwydo i'r gweithiwr gofal iechyd proffesiynol cofrestredig.  Cefnogi babanod, plant a phobl ifanc i fwyta ac yfed bob amser gan ddilyn cynlluniau gofal Dietegydd / SALT sydd ar waith, trwy ddewis bwyd a diodydd priodol a'u galluogi i baratoi ar gyfer bwyta ac yfed, gan eu cynorthwyo lle bo'n briodol. Gall hyn gynnwys hyfforddiant penodol i'w galluogi i gefnogi babanod, plant a phobl ifanc sydd angen cael eu bwydo drwy bibell, gan gynnwys gofalu am safle’r gastrostomi.  Darparu ffyrdd o leddfu pwysau yn unol â chyfarwyddyd a gafwyd gan gofnodi ac adrodd am annormaleddau a chyflwr y croen i'r gweithiwr gofal iechyd proffesiynol cofrestredig.  Dangos gofal a thrugaredd i fabanod, plant a phobl ifanc a'u teuluoedd i helpu i sicrhau bod gofal o ansawdd uchel sy'n canolbwyntio ar y teulu yn cael ei ddarparu wrth gynnal a hyrwyddo hawliau plant ac eiriol drostynt os oes angen.  Hyrwyddo cyfleoedd yn weithredol i gefnogi babanod, plant a phobl ifanc i gyflawni annibyniaeth lle bo'n briodol a galluogi perthynas therapiwtig trwy ymgysylltu a gweithgareddau fel y'u hystyrir yn briodol i'r grŵp oedran ac eiriol dros chwarae o fewn lleoliadau gofal iechyd. Mae hyn yn golygu cynnwys y teulu ym mhob darpariaeth gofal er mwyn sicrhau dull sy'n canolbwyntio ar y teulu.  Cofnodi gwybodaeth gywir ac amserol yn y ddogfennaeth briodol gan gynnwys dogfennu, er enghraifft pwysau, taldra, a chofnodi maeth a hydradiad.  Cynnal a chofnodi mesuriadau ffisiolegol megis tymheredd, pwysedd gwaed, pwls, dirlawnder ocsigen, gan gynnwys cofnodi gwybodaeth ar siartiau Sgorio Rhybudd Cynnar lle bo'n berthnasol, ac adrodd ar yr holl ganfyddiadau i'r gweithiwr gofal iechyd proffesiynol cofrestredig.  Cynnal profion yn y man lle y rhoddir gofal, er enghraifft profi dŵr ac uwchgyfeirio unrhyw annormaleddau, cofnodi glwcos yn y gwaed gan gynnwys cydymffurfedd ag asesiadau ansawdd mewnol ac allanol o ran offer.  Cael samplau diagnostig, er enghraifft casglu samplau wrin/samplau carthion/samplau sbwtwm, swabiau clwyfau, sy’n sicrhau bod sbesimenau'n cael eu trin a'u hanfon yn gywir gan lynu wrth bolisïau rheoli heintiau a chanllawiau lleol. D.S. gall hyn amrywio yn dibynnu ar y maes gwaith.  Ar ôl cwblhau hyfforddiant perthnasol ac asesiad o gymhwysedd, ymgymryd â thasgau clinigol penodol sy'n cynnwys rhoi meddyginiaethau arferol ac argyfwng, rhoi eli ar y croen, ailasesiadau ymataliaeth, sganio'r bledren, gofal cathetr, gofal stoma a newid bagiau draenio stoma / gastrig, a gofal clwyfau syml gan ddefnyddio techneg aseptig heb gyffwrdd. N.B. nid yw'r rhestr hon yn gynhwysfawr ac efallai ei bod yn benodol i gwmpas yr ymarfer.  Darparu cefnogaeth yn ystod gweithdrefnau fel gwythïen-bigo a chanwleiddio.  Ymgymryd â dyletswyddau gofal dirprwyedig yn ôl cyfarwyddyd gweithiwr gofal iechyd proffesiynol cofrestredig, a gall enghreifftiau o hyn gynnwys ond heb fod yn gyfyngedig i,gofnodi Electrocardiogram (ECG), gofalu am gathetrau wrinol, gofalu am stomas, rhoi rhwymynnau clwyfau syml gan ddefnyddio techneg aseptig heb gyffwrdd, arsylwi clwyfau, tynnu canwla perifferol. D.S. nid yw'r rhestr hon yn hollgynhwysfawr a gall fod yn benodol i rôl/maes gwaith.  Hebrwng plant/pobl ifanc i adrannau eraill o fewn y lleoliad gofal iechyd dan ddirprwyaeth gweithiwr gofal iechyd proffesiynol cofrestredig.  Gweithredu fel hebrwngwr pan fo'n briodol, gan gefnogi a pharatoi babanod, plant a phobl ifanc ar gyfer / yn ystod ymyriadau neu weithdrefnau meddygol.  Sicrhau diogelwch babanod, plant a phobl ifanc sydd angen lefel uwch o oruchwyliaeth, er enghraifft cleifion sydd mewn perygl o gwympo, anghenion ymddygiad, anghenion gofal iechyd meddwl/anableddau dysgu, gan roi gwybod am unrhyw newidiadau i'r gweithiwr gofal iechyd cofrestredig heb oedi.  Dilyn a chadw at egwyddorion diogelu plant ac oedolion, gan hysbysu'r gweithiwr gofal iechyd proffesiynol cofrestredig am unrhyw bryderon ar unwaith.  Cymryd rhan mewn argyfyngau clinigol, galw am gymorth a dilyn canllawiau lleol neu genedlaethol, gweithio fel aelod o'r tîm amlddisgyblaethol o fewn cwmpas ymarfer.  Gweithredu ar ei liwt ei hun o fewn ei gwmpas ymarfer gan gydnabod ac adrodd ar newidiadau a welwyd yn anghenion corfforol a seicolegol y plant/person ifanc i weithiwr gofal iechyd proffesiynol cofrestredig.  **Stoc ac Offer**  Cynnal lefelau digonol o stoc, offer a deunyddiau a hwyluso defnydd effeithlon ac effeithiol o adnoddau gan nodi pan fydd argaeledd yn disgyn islaw safon neu lefel dderbyniol.  Cynnal glendid offer ym mhob man clinigol ac anghlinigol, gan gynnwys glanhau pob math o offer, ac ystafelloedd/mannau yn y lleoliad gofal. Mae hyn yn cynnwys dihalogi offer a sterileiddio offer ar gyfer bwydo â photel/o'r fron.  Cadw, dychwelyd neu waredu eiddo unigolyn yn ddiogel.  Gwaredu llieiniau a gwastraff clinigol yn gywir, a glanhau'r amgylchedd gofal clinigol.  Gwirio ymarferoldeb offer a ddefnyddir gan gleifion a chleientiaid a rhoi gwybod am broblemau i aelod priodol o'r tîm.  **Cyfathrebu**  Cyfathrebu â babanod, plant a phobl ifanc mewn ffordd sy’n briodol i’w hoedran a chyfathrebu’n effeithiol â gofalwyr a staff eraill, gan ddefnyddio technegau cyfathrebu priodol i oresgyn unrhyw rwystrau i ddeall a darparu cefnogaeth gan ddefnyddio empathi a thact yn ystod digwyddiadau gofidus neu emosiynol. Gall hyn gynnwys rhyngweithio â chleifion/teuluoedd sydd ag anghenion ychwanegol, er enghraifft, anableddau dysgu neu rwystrau iaith/cyfathrebu.  Cyfathrebu'n glir ac effeithiol â'r tîm amlddisgyblaethol, gan dderbyn cyfarwyddiadau a rhoi adborth ar ofal cleifion a gweithgareddau i weithwyr gofal iechyd proffesiynol cofrestredig perthnasol lle bo angen.  Ymateb yn briodol i ymholiadau arferol, cymryd negeseuon dros y ffôn a throsglwyddo gwybodaeth ysgrifenedig a llafar i gleifion a staff mewn modd amserol.  Hyrwyddo addysg iechyd sy'n benodol i'r maes clinigol ac yn unol â pholisïau cenedlaethol a lleol.  **Gwella a Monitro**  Bydd dilyn yr holl ddeddfwriaeth a pholisïau a gweithdrefnau sefydliadol yn ofynnol a gofynnir i ddeiliad y swydd roi sylwadau ar weithdrefnau ar gyfer eu maes gweithgarwch eu hunain, ac awgrymu gwelliannau a fydd yn cyfrannu at redeg y gwasanaeth yn effeithlon gan gefnogi profiadau gwell i gleifion.  Cadw at weithdrefnau gweithredu safonol, canllawiau a pholisïau wrth ddarparu gofal, er enghraifft os yw’n gweithio mewn lleoliadau cymunedol, dylai gadw at bolisi/gweithdrefn gweithiwr unigol er mwyn cynnal ei ddiogelwch personol ei hun yn ogystal â diogelwch eraill.  Cyfrannu at ymchwil, archwiliadau, mentrau gwella ansawdd a rhaglenni treialon clinigol a gyflawnir yn y maes gwaith yn ôl yr angen.  **Rheoli, Arwain a/neu Hyfforddi**  Goruchwylio gwaith gweithwyr a phrentisiaid Cymorth Gofal Iechyd Nyrsio Band 2.  Gweithio ochr yn ochr â myfyrwyr nyrsio, rhai ar leoliad profiad gwaith a chadetiaid nyrsio sy’n darparu cefnogaeth.  Dirprwyo gwaith i staff priodol i sicrhau bod gwasanaethau'n cael eu bodloni.  **Digidol a Gwybodaeth**  Cynnal cofnodion cywir mewn fformatau ysgrifenedig ac electronig, gan gadw at bolisïau llywodraethu data, cyfrinachedd a seiberddiogelwch.  Lle bo'n briodol yn dangos hyfedredd wrth ddewis a defnyddio offer digidol ar gyfer tasgau dyddiol, hyfforddiant, cyfathrebu, a chefnogi unigolion i ddefnyddio dulliau gofal iechyd digidol yn ddiogel. | | |
| MANYLEB Y PERSON | | |
| Cymwysterau a Gwybodaeth | | |
| Hanfodol  * Cymhwyster Lefel 3 mewn pwnc cysylltiedig â gofal iechyd   Neu  Brofiad cyfatebol a bydd yn gallu dangos tystiolaeth o gymhwysedd seiliedig ar waith ac arddangos gwybodaeth ddamcaniaethol. Bydd yn gallu cyflawni dyletswyddau gofal clinigol sy'n berthnasol i'r rôl a enillir drwy brofiad a hyfforddiant seiliedig ar waith/cyrsiau byr   * Gwybodaeth am y Cod Ymddygiad ar gyfer Gweithwyr Cymorth Gofal Iechyd yng Nghymru a Chanllawiau Dirprwyo Cymru Gyfan (AaGIC) * Gwybodaeth am bolisïau a gweithdrefnau perthnasol yn y lleoliad gofal iechyd er enghraifft egwyddorion Diogelu oedolion/plant i gadw cleifion yn eu gofal yn ddiogel, a chyfrinachedd er enghraifft y Rheoliad Cyffredinol ar Ddiogelu Data (GDPR) | | |
| Profiad | | |
| **Hanfodol**   * Profiad o weithio mewn amgylchedd iechyd neu ofal cymdeithasol perthnasol, a darparu gofal uniongyrchol i gleifion.   **Dymunol**   * Profiad o weithio gyda grwpiau cleifion sy'n berthnasol i faes yr ymarfer * Profiad o weithio yn y GIG | | |
| Sgiliau a Phriodoleddau | | |
| **Hanfodol**   * Sgiliau cyfathrebu da – ar lafar ac yn ysgrifenedig, ac yn gallu cyfleu gwybodaeth yn glir ac mewn modd sensitif * Y gallu i weithio i safon uchel gyda chyn lleied o oruchwyliaeth â phosibl * Yn gallu aros yn ddigynnwrf mewn sefyllfaoedd sy’n achosi straen. * Yn gallu dangos agwedd ofalgar a thosturiol * Sgiliau trefnu a’r gallu i gynllunio a blaenoriaethu ei lwyth gwaith ei hun ac eraill yn effeithlon * Y gallu i ddefnyddio technoleg i gyflawni'r rôl, er enghraifft Microsoft Office, platfformau rhithwir fel TEAMS * Gallu corfforol i gyflawni dyletswyddau'r rôl, gan gynnwys codi, cynorthwyo gyda symudedd, a chyflawni tasgau llaw eraill.   **Dymunol**   * Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu. | | |
| Arall | | |
| * Cliriad manylach gan y Gwasanaeth Datgelu a Gwahardd (DBS) gan gynnwys gwiriad Rhestr Gwaharddedig Oedolion a Phlant. * Yn gallu gweithio amrywiaeth o batrymau sifft * Yn gallu teithio o fewn ardal ddaearyddol i ddiwallu anghenion y gwasanaeth. | | |